Լաուրա Քամհուբեր

**Լաուրա Քամհուբեր** (գերմաներեն՝ *Laura Kamhuber.* ), ավստրիացի երգչուհի։ Ուիթնի Հյուսթոնի « I Will Always Love You » երգի նրա կատարումը, որը տեսագրվել է 2013 թվականին, երբ 13-ամյա Լաուրան մասնակցում էր  The Voice Kids-ի գերմանական տարբերակին, ավստրիացի արտիստների կատարումների յություբյան ամենաշատ դիտված տեսանյութն է։ Նա երեք ալբոմ է ձայնագրել։

## Կենսագրություն
Քամհուբերը մանկուց սիրել է երգել և իր առաջին հրապարակային երգեցողությամբ հանդես է եկել երեք տարեկան հասակում՝ իր մեծ տատի ծերանոցում։

Տասը տարեկանից նա վոկալ է սովորել Հայդենռայխշտայնի երաժշտական դպրոցում։ 2010 թվականի ապրիլին՝ դեռ տասը տարեկան, մասնակցել է *NÖN Talent Contest մրցույթի* քասթինգին։ «Դա իմ առաջին բեմական ելույթն էր,- հիշում է նա,- և ես շատ էի նյարդայնանում»։ Նա զբաղեցրել է երկրորդ տեղը։ Ավելի ուշ՝ 2010 թվականի վերջին, մասնակցել է ավստրիական մանկական տաղանդների ամենամյա հեռուստատեսային  շոուին՝ *Kiddy Contest* -ին, որտեղ  հասել է եզրափակիչ և զբաղեցրեց երրորդ տեղը։ Այդ ժամանակվանից նա պարբերաբար երգի դասերի է հաճախել և հաճախ երգել փոքր ու միջին մասշտաբի համերգների ժամանակ։

2012 թվականին՝ մի դրամահավաքի ժամանակ, նա բարեգործական համերգին առաջին անգամ կատարել է ժողովրդական երգ և պարզել, որ սիրում է այդ ժանրը։ Այդ նույն տարում կիսաեզրափակիչ է դուրս եկել տաղանդների ավստրիական մեկ այլ  շոուում՝ *Die große Chance* on ORF-ում։ 13-ամյա Լաուրան այդ մրցույթի ամենակրտսեր մասնակիցն էր։
 
2013 թվականին նա մասնակցել է *The Voice Kids*-ի գերմանական թողարկմանը, որտեղ հասել է մարտերի (կամ նոկաուտ ռաունդների) փուլ։ Ուիթնի Հյուսթոնի « I Will Always Love You » երգի նրա կատարումը կույր լսումների ժամանակ հավաքել է ավելի քան 210 միլիոն դիտում (2021 թվականի փետրվարի դրությամբ) YouTube--ում և հանդիսանում է ավստրիացի արտիստների կատարումների յություբյան ամենաշատ դիտված տեսանյութը (նրա կատարուման ժամանակ բոլոր երեք դատավորները շրջվեցին, և նա որոշեց լինել Լենա Մեյեր-Լանդրուտի թիմում:)

*The Voice Kids-* ի շնորհիվ նա հայտնվեց երաժշտական արդյունաբերության բնագավառում գործունեություն ծավալող մարդկանց տեսադաշտում, և նրա շուրջ կազմավորվեց պրոդյուսերական թիմ։ Ուվե Ալթենռիդը (կոմպոզիտոր) և Փիթեր և Գաբի Ուեսլիները (բառերի հեղինակներ) գրեցին առաջին երգը՝ «Wer Ordnung hält (...ist nur zu faul zum Suchen)»-ը՝ հատուկ նրա համար։ Դրան հաջորդեց ձայնագրման պայմանագրի կնքումը Tyrolis Music-ի հետ։ Նույն թվականին Էնդի Բորգը նրան հրավիրեց երգելու ավստրիական ժողովրդական երաժշտության *«Musikantenstadl»* հեռուստաշոուում։

2014 թվականի հունվարի 2-ին Լաուրան թողարկեց իր դեբյուտային *Wie guat, dass ia Madl bin* ալբոմը, որը պարունակում է 12 ժողովրդական երգեր։

2015/2016 եթերաշրջանում «Stay Tonight» երգով նա ընդգրկվեց «Եվրատեսիլ» երգի մրցույթի Ավստրիայի ազգային ընտրության եզրափակչում ֆեյսբուքի (առցանց) ընտրության կարճ ցուցակում վիլայարտի տեղի համար։

2016 թվականի դեկտեմբերին նա թողարկեց իր երկրորդ սինգլը՝ «Wunder» վերնագրով։

Նա 2017 թվականի սկզբին նշանակվեց ՅՈՒՆԵՍԿՕ-ի նախաձեռնությամբ անցկացվող «Ոսկե ժապավեն» արշավի երիտասարդ դեսպան Ավստրիայում / youth ambassador for the UNESCO Club Austria's Gold Ribbon Campaign "Warriors and Angels" 2017 թվականի վերջին թողարկեց իր երրորդ՝ *«Träume»* ալբոմը, որի պրոդյուսերն է Դեյվիդ Ռիթը։ Ալբոմը պարունակում է տարբեր ոճերի երգեր՝ փոփ երաժշտությունից մինչև քանթրի և հոգևոր բալլադներ։

## Սկավառակագրություն

### Ալբոմներ
* 2014. *Wie guat, dass ia Madl bin*
* 2016. *Ich glaube noch an Wunder* (EP, որը պարունակում է 5 երգ)
* 2017. *Träume*
*

### Wie guat, dass i a Madl bin
Սա Լաուրայի դեբյուտային ալբոմն է, ձայնագրվել ու թողարկվել է ավստրիական Tyrolis լեյբլի կողմից և ամփոփում է հետևյալ կոմպոզիցիաները.

### Ich glaube noch an Wunder
Այս մինի ալբոմը, որը նույնպես ձայնագրվել ու թողարկվել է ավստրիական Tyrolis լեյբլի կողմից, ամփոփում է հետևյալ կոմպոզիցիաները.

### Träume
Այս ալբոմը ձայնագրվել ու թողարկվել է ավստրիական Ritt Sound LC 2880 լեյբլի կողմից և ամփոփում է հետևյալ կոմպոզիցիաները.

### Սինգլներ
* 2010. «Ich bleib lieber klein» (Շերիլ Քոուլի « Fight for This Love » երգի գերմաներեն քավրը, որը ներառված է նաև տարբեր արտիստների կատարումների ձայնագրություններն ամփոփող *«Kiddy Contest Vol. 16* » ալբոմում)։
* 2013. «Wer Ordnung hält (...ist nur zu faul zum Suchen)»
* 2016. «Մնա այս գիշեր» / "Stay Tonight"
* 2017. «Հենց իմ կողքին» (Brofaction-ի հետ) / "Right Beside Me"

## Պատկերասրահ

LauraKamhuber.JPG|thumb|Լաուրան 2015 թվականին՝ Լինց քաղաքում անցկացված *Krone Fest* փառատոնում
Laura-Kamhuber-Album.jpg|Պարմանուհի Լաուրան. ալբոմի լուսանկար


## Ծանոթագրություններ

## Գրականություն
* 
* 

## Արտաքին հղումներ
* 
* 

Կատեգորիա:1999 ծնունդներ
Կատեգորիա:21-րդ դարի երգիչներ և երգչուհիներ
Կատեգորիա:Ապրող անձինք
Կատեգորիա:Ավստրիացի երաժիշտներ
Կատեգորիա:Ավստրիացի երգչուհիներ